
             ROMÂNIA
JUDEŢUL HUNEDOARA
    MUNICIPIUL BRAD
         P R I M A R U L
  Nr. 135/11506/19.09.2022


R E F E R A T   D E   A P R O B A R E
privind  acordarea unui mandat special reprezentantului Municipiului Brad în Adunarea Generală a  Asociaţiei de Dezvoltare Intercomunitară
 ,,AQUA PREST HUNEDOARA” 

	 

	Prin adresa nr. 332/15.09.2022, înregistrată la Primăria Municipiului Brad sub nr. 48918/15.09.2022, Asociaţia de Dezvoltare Intercomunitară “AQUA PREST HUNEDOARA” ne-a adus la cunoștință faptul că Autoritatea Națională de Reglementare pentru Serviciile Comunitare de Utilități Publice (ANRSC) a dispus, prin Nota de Control nr. 961202/21.07.2022, următoarele măsuri: aprobarea nivelurilor volumetrice de apă pentru anul 2021, aprobarea strategiei de dezvoltare, aprobarea nivelului redevenței pentru mijloacele fixe aflate în proprietate publică, componente ale sistemului public de alimentare cu apă. 
	În vederea îndeplinirii măsurilor dispuse de către A.N.R.S.C., Asociaţia de Dezvoltare Intercomunitară ,,AQUA PREST HUNEDOARA” a solicitat adoptarea unei hotărâri de consiliu privind acordarea unui mandat special reprezentantului Municipiului Brad în Adunarea Generală a Asociaţiei de Dezvoltare Intercomunitară ,,AQUA PREST HUNEDOARA” pentru aprobarea nivelului pierderilor volumetrice de apă pentru anul 2021 în procent de 40,21% și a Strategiei de Dezvoltare a Asociației de Dezvoltare Intercomunitară „AQUA PREST HUNEDOARA” pentru Serviciul de alimentare cu apă și canalizare.
	Având în vedere Referatul nr. 49149/19.09.2022 al Compartimentului Unitatea Locală de Monitorizare a Serviciilor Comunitare de Utilități Publice și ținând cont de prevederile art. 21 alin. 1 din Statutul Asociației potrivit căruia „atât nivelul pierderilor cât și strategia de dezvoltare nu pot fi votate de reprezentanții asociațiilor în adunarea generală a Asociației decât în baza unui mandat special, acordat expres, în prealabil, prin hotărâre a  autorității deliberative a asociatului al cărui reprezentant este”,  am inițiat prezentul proiect de hotărâre prin care am propus acordarea unui mandat special reprezentantului Municipiului Brad, doamna Simulesc Mioara - Alina, inspector de specialitate în cadrul Compartimentului Unitatea Locală de Monitorizare a Serviciilor Comunitare de Utilități Publice din aparatul de specialitate al Primarului Municipiului Brad, să voteze „PENTRU”/„ÎMPOTRIVĂ” în ședința Adunării Generale a Asociaţiei de Dezvoltare Intercomunitară ,,AQUA PREST HUNEDOARA”, în numele și pe seama  Municipiului Brad:
a) - aprobarea nivelului pierderilor volumetrice de apă pentru anul 2021 de 40,21%, avizat de A.N.R.S.C. cu avizul nr. 817773/18.01.2021, în baza „Bilanțului apei și evaluarea pierderilor pentru sistemele de alimentare cu apă administrate de S.C. Apa Prod S.A. Deva pentru anul 2019”, elaborat de S.C. Elsaco Esco S.R.L.;
	      b) - Strategia de Dezvoltare a Asociației de Dezvoltare Intercomunitară „AQUA PREST HUNEDOARA” pentru Serviciul de alimentare cu apă și canalizare.
	În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
 	 Invoc în susţinerea prezentului proiect de hotărâre art. 16 alin. 3 lit. d și art. 21 alin. 1 din Statutul Asociaţiei de Dezvoltare Intercomunitară ,,AQUA PREST HUNEDOARA”, ale art. 8 alin. 3 lit. k și ale art. 10 alin. 5 din Legea nr. 51/2006 a serviciilor comunitare de utilități publice, cu modificările și completările ulterioare, ale art.12 alin.1 lit. i și ale art. 35 alin. 4 din Legea nr. 241/2006 privind serviciul de alimentare cu apă și de canalizare, cu modificările și completările ulterioare, ale art. 136 alin. 2 și ale art. 177  din Regulamentul serviciului public de alimentare cu apă și de canalizare, aprobat prin ordinul președintelui ANRSC nr. 88/2007.

